**200921**

**Шын жүректен мінажат ету**

***«Сондықтан сендерге былай деймін: Құдайға сиынып (Оның еркіне сай) не сұрасаңдар да, соны қабылдадық деп сеніңдер! Сонда ол орындалмақ.»***

***(Марқа 11:24)***

1924 жылы Даллас семинариясы ұйымдастырылғаннан кейін көп ұзамай әлемде Ұлы депрессия деп аталған қаржы дағдарысы болды. Ақша өте сирек кездесетін нәрсе болды. Қиын болғаны соншалық, егер Құдай сол кезде жақын арада үлкен бір нәрсе жасамағанда, онда сол жерде жаңадан ашылған мектептің несие берушілері мүлікті тартып алып, оны жауып тастайтын еді. Қаржы дағдарысы басталған кезде не істеуге болады? Кейбіреулер қаржылай көмек сұрап хат жазады. Кейбіреулер демеушілеріне қоңырау шалып, дүрбелеңге түсіп жатады. Бірақ мектеп басшылығы басқаша әрекет етті. Ол Құдай Сөзінің күшіне бағынып, мінажат ете бастады. Басқа ештеңе істеген жоқ па не? Ия, бірақ олар жай мінажат еткен жоқ, олар шынымен, шын жүректен мінажат етті.

Президент Льюис Сперри Чейфердің кеңсесіне жиналып, олар Құдайдан Оның көмегін сұрай бастады. Бұл мінажат жиналысқа бір жас жігіт қатысты. Ол жасөспірім кезінде-ақ Жаңа өсиетті түгелдей жаттап алған. Оның есімі Гарри Айронсайд болатын. Ол өте ашық мінезді адам болды. Ол да бәрімен бірге жалпы мұқтаждық үшін мінажатқа қосылып: «Тәңірім, - деп баяу бастап, - біз жайылымдағы малдың бәрі Сенікі екенін білеміз. Өтінемін, осы малдың бір бөлігін сатып, бізге сол ақшаны жіберші.» - деп мінажат етті.

Олар мінажат етіп жатқан кезде, биік етік киген бір келбетті ковбой Президенттің қабылдау бөлмесіне кіріп келеді. Ол өзінің сүйел қолдарын сілтеп: «Мен екі көлік мал саттым... Мәміле жасамақ болдып едім, бірақ іске аспай қалды, сөйтіп, бойымда бұл ақшаны сіздің семинарияңызға беру ынтасы пайда болды. Менің ойымша, бұл ақша сіздерге пайдасын әкеледі. Міне, алыңыз, менің чегім!».

Жас хатшы-қыз осы сәтте президенттің кеңсесінде мінажат жиналысы өтіп жатқанын біліп, чекті алып, ақырын ғана есікті қағады. Чейфер чекті алып, онда дәл оларға қажетті ақшаның барын көрді – артық та емес, кем де емес. Сөйтіп ол басын көтеріп: «-Гарри, Құдай Өзінің малын сатыпты!» - деді.